CELEX: 62019TN0799
Language: lt
Date: 2019-11-18 00:00:00
Title: Byla T-799/19: 2019 m. lapkričio 18 d. pareikštas ieškinys byloje Bennahmias/Parlamentas

10.2.2020   
            
            
               LT
            
            
               Europos Sąjungos oficialusis leidinys
            
            
               C 45/78
            
         
      2019 m. lapkričio 18 d. pareikštas ieškinys byloje Bennahmias/Parlamentas
      (Byla T-799/19)
      (2020/C 45/63)
      Proceso kalba: prancūzų
      
         Šalys
      
      
         Ieškovas: Jean-Luc Bennahmias (Marselis, Prancūzija), atstovaujamas advokatų J.-M. Rikkers, J.-L. Teheux ir M. Ganilsy
      
         Atsakovas: Europos Parlamentas
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. rugsėjo 16 d. Europos Parlamento generalinio sekretoriaus sprendimą,
               
            
                  —
               
               
                  panaikinti debeto avizą Nr. 2019-1598, kurioje nurodoma grąžinti 17 105 eurus,
               
            
                  —
               
               
                  priteisti iš Europos Parlamento bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas nepakankamu ginčijamo sprendimo motyvavimu, nes Europos Parlamento generalinio sekretoriaus argumentai yra dviprasmiški dėl to, kad jis nenurodo, kodėl patekti dokumentai nelaikomi darbo įrodymu.
               
            
                  2.
               
               
                  Antrasis ieškinio pagrindas grindžiamas ginčijamame sprendime padaryta vertinimo klaida, nes Europos Parlamento generalinio sekretoriaus įvardytos faktinės aplinkybės yra netikslios.
               
            
                  3.
               
               
                  Trečiasis ieškinio pagrindas grindžiamas įrodinėjimo naštos perkėlimu. Šiuo klausimu ieškovas teigia, kad jis neprivalo pateikti savo padėjėjo darbo įrodymų, atvirkščiai, tai Parlamentas turi įrodyti, kad yra priešingai.
               
            
                  4.
               
               
                  Ketvirtasis ieškinio pagrindas grindžiamas proporcingumo principo pažeidimu, nes iš ieškovo reikalaujama suma reikštų, jog Parlamento nario padėjėjas niekada nedirbo ieškovui.